Manimenos quan lo río deixa dezaga ixos materials torna a encaixar-se de sopetón ta l'este por trobar-se materials calsinosos y forma la Foz de Calomart (Canyón de Calomarde en castellán). A piet de las ripas bi ha tarteras, que a vegadas fosilizan atras acumulacions de materials de ladera més antigos indicadors de periglacialismo en un clima que i heba en la zaguera glaciación u Würm. La carretera d'Albarrazín va paralela a lo río. En la marguin ezquierda de la val ye lo Rollo de Calomarde, un puent natural calsinoso envistable dende la carretera, y que puet corresponder con lo Despenyadero de Ruello mencionau en lo "libro de pasos, masadas, abrevaderos y dehesas" de l'archivo de la Comunidat d'Albarrazín y con materials escritos dende 1326.